AlþingismennGreinarhöfundur óskar þess að Alþingismenn sýni fordæmi um vilja til breyttra stjórnarhátta ( í heiminum ) með því að segja sig frá störfum . Mynd : Davíð Þór Á Alþingi Íslendinga situr hópur fólks sem væri í flestum tilfellum í siðuðu samfélagi búið að segja sig frá störfum vegna vanhæfis byggðu á sjúklegum kvillum eins og til dæmis græðgi og valdafíkn , auk allra þeirra spillingarmála sem sömu einstaklingar tengjast beint og óbeint . Það gríðarstóra siðferðilega verkefni sem nú blasir við og varðar alþingismenn með einum eða öðrum hætti , er ekki við hæfi að fela þeim hinum sömu á hendur . Þeir sem skapa vandann eru tæpast hæfir til að leysa úr honum . Stjórnarfar sem byggir á nýlendumenningu og þrælahaldi liðinna alda er augljóslega ekki góður grunnur til að byggja siðað samfélag á . Alþingismenn , ég óska þess að þið sýnið nú fordæmi um vilja til breyttra stjórnarhátta ( í heiminum ) með því að segja ykkur frá störfum . „ Alþingismenn – ég óska þess að þið segið ykkur frá störfum . “ Samhliða því óska ég þess að þið biðjið namibísku þjóðina opinberlega afsökunar og endurgreiðið þá fjármuni sem arðránselítan hefur líklegast stolið þaðan – í mínu nafni sem Íslendings . ( Frysting eigna Samherja og Þorsteins Más Baldvinssonar er líklegast vel við hæfi til að eiga fyrir endurgreiðslu ránsfengs og alls þess kostnaðar sem málinu fylgir . ) Þetta fjallar ekki eingöngu um LÍÚ , SFS , SA , siðspillt stjórnmálafólk og venslafólk þeirra eða það að þurfa að ræða enn einu sinni hversu siðlausir stjórnarhættir viðgangast á Íslandi . Þetta fjallar um mennsku og fátækt vegna arðráns og spillingar . Þetta fjallar um manneskjur sem góðvinir sjávarútvegsráðherra kalla „ letingja “ . Alþingismenn – ég óska þess að þið segið ykkur frá störfum . Arðránssiðferðið sem hér birtist gerist á vakt ykkar allra . Harmurinn sem hér hefur afhjúpast í krafti íslensks stjórnkerfis og í siðleysinu sem þar býr , kallar á auðmýkt . Þjóðin er fyrir löngu búin að samþykkja nýja stjórnarskrá sem hefði mögulega getað komið í veg fyrir slíka mannvonsku sem birtist í þessu máli . Sem betur fer eigum við á Íslandi enn fólk sem ber virðingu fyrir sjálfu sér , öðru fólki og náttúruperlunni sem okkur var fengin til umsjár . Á Íslandi býr enn fólk með siðferðilegt þrek sem er betur til þess fallið að greina hvernig megi takast á við það siðferðilega hrun sem nú afhjúpast – handan græðgi og fíknar . Um hið augljósa þarf vart að vera barátta . Það að 1% mannfólks stýri 99% af verðmætum jarðarinnar ( þ.m.t. mannauð ) í krafti fjármagns er siðlaust kerfi sem byggir á siðlausu stjórnarfari mannvonskunnar . 100% siðleysi varðar okkur öll . Við erum jafn fámenn nú þegar við arðrænum fátæka þjóð og þegar við sigrum landsleiki . Allar athugasemdir eru ábyrgð á þeirra sem þær skrifa . Stundin áskilur sér rétt til að fjarlægja ærumeiðandi og óviðeigandi athugasemdir . Mest lesið Fréttir Fréttir Mogginn líkir því að kalla sjálfstæðismenn spillta við hatursorðræðu Fréttir „ Ég vissi ekki að ég ætti mín mörk og réði þeim “ Gjaldþrota verktakafyrirtæki vann meiðyrðamál gegn sérfræðingi ASÍ Fréttir Áslaug Arna velur eftirmann Haraldar í embætti ríkislögreglustjóra Fréttir Venjuleg barnafjölskylda fær engar barnabætur á Íslandi - ólíkt hinum Norðurlöndunum Fréttir Mest lesið í vikunni Er ekki Áslaug Arna stórkostlegur dómsmálaráðherra ? Guðni Th. benti á tvískinnunginn í Afríkuveiðum Samherja „ Eins og að láta kalkún skrifa gagnrýni um þakkargjörðarhátíð “ Fréttir Fréttir Fréttir Vinnubrögð í andstöðu við barnaverndarlög í máli drengs með fjölþættan vanda Fréttir Mest lesið í vikunni Er ekki Áslaug Arna stórkostlegur dómsmálaráðherra ? Guðni Th. benti á tvískinnunginn í Afríkuveiðum Samherja „ Eins og að láta kalkún skrifa gagnrýni um þakkargjörðarhátíð “ Fréttir Fréttir Fréttir Vinnubrögð í andstöðu við barnaverndarlög í máli drengs með fjölþættan vanda